ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
डाक विभाग ने सीमा शुल्क विभाग के साथ मिलकर हेल्पलाइन सुविधा शुरू की, इसके जरिए कोविड-19 से संबंधित आपातकालीन सामग्रियों की जल्द से जल्द डिलिवरी की जाएगी
कोविड-19 की हालिया दूसरी लहर के दौरान, डाक विभाग, सीमा शुल्क अधिकारियों के सहयोग से, विदेश से आने वाली आपातकालीन सामग्री जैसे ऑक्सीजन कंसंट्रेटर, उपकरण, दवाइयों आदि का तेजी से क्लीयरेंस, प्रोसेसिंग और डिलिवरी कर रहा है। इस संबंध में एक सार्वजनिक सूचना डाक विभाग, संचार मंत्रालय द्वारा जारी की गई है।
सार्वजनिक सूचना में कहा गया है कि इस तरह के शिपमेंट की मंजूरी और तेजी से वितरण को सुविधाजनक पाने के लिए, डाक विभाग के सम्मानित ग्राहक / आमजनजो विदेश से डाक के माध्यम से भेजे गए इस तरह की शिपमेंट का इंतजार कर रहे हैं, उनको इस सार्वजनिक सूचना के जरिए सूचित किया जाता है कि वे अपनी कन्साइनमेंट का विवरण  इन ई-मेल पर भेज सकते हैं- “adgim2@indiapost.gov.inया dop.covid19[at]gmail[dot]com”या नीचे दिए गए नोडल अधिकारियों को व्हाट्सएप के माध्यम से विवरण भेज सकते हैं।
डाक विभाग के नोडल अधिकारियों की सूची
- श्री अरविंद कुमार- 9868378497
- श्री पुनीत कुमार-9536623331
एमजी/एएम/पीएस/डीसी
(Visitor Counter : 199
रक्षा मंत्रालय
आईएनएस सुमेधा ने सोमाली समुद्रतट के निकट फंसे जहाज का बचाव किया
आईएनएस सुमेधा फिलहाल अदन की खाड़ी में समुद्री डकैती की रोकथाम के लिए तैनात है। इसने 6 जनवरी, 2020 को धाव अल-हमीद नामक जहाज के चालक दल का बचाव किया। आईएनएस सुमेधा के डेक से उड़ान भरने वाले आईएन हेलिकॉप्टर द्वारा ‘धाव’, अल-हमीद नामक लकड़ी से निर्मित पारम्परिक जहाज का पता चला, जिसके बारे में यह आश्वस्त किया गया कि यह जहाज मुसीबत में है। यह सोमालिया के समुद्रतट के पास था।
नौसेना की तकनीकी टीम के साथ एक बोर्डिंग टीम ने अल-हमीद की नियमित जांच की और उसकी सहायता की। अल-हमीद के चालक दल में 13 भारतीय नागरिक शामिल थे। तकनीकी दल के मूल्यांकन से पता चला कि धाव का मुख्य ईंजन का साफ्ट टूट गया है, जिसकी मरम्मत समुद्र में संभव नहीं है। इसके बाद धाव को सोमाली समुद्रतट से सुरक्षित ले जाया गया।
इस बीच, धाव अल-हमीद के मालिक ने धाव की मरम्मत हेतु उसे बंदरगाह तक ले जाने के लिए एक अन्य जहाज भेजा। प्रस्थान से पूर्व, भारतीय नौसेना जहाज सुमेधा ने धाव के चालक दल को शुद्ध पेयजल और चिकित्सा सामग्री उपलब्ध कराई।
रसायन एवं उर्वरक मंत्रालय
उर्वरक और रसायन ट्रावणकोर लिमिटेड  पोटाश म्यूरिएट की दूसरी आयातित खेप  खरीफ सीजन के लिए तूतीकोरिन बंदरगाह पहुंची
कंपनी सीजन के दौरान किसानों की मांग को पूरा करने के लिए कदम उठा रही है
केन्द्रीय रसायन और उर्वरक मंत्रालय के अंतर्गत सार्वजनिक क्षेत्र के उपक्रम, उर्वरक और रसायन ट्रावणकोर लिमिटेड  ने चालू वित्त वर्ष के पहले पांच महीनों के दौरान उत्पादन और विपणन के मोर्चे पर उत्साहवर्धक प्रदर्शन किया है। एफएसीटी की खरीफ सीजन के लिए पोटाश म्यूरिएट  की दूसरी खेप  कल तूतीकोरिन बंदरगाह पहुंची और पोर्ट से माल उतारने का काम प्रगति पर है।
फैक्ट के प्रमुख उत्पाद फैक्टमफोस  के साथ एमओपीएक उर्वरक मिश्रण है जिसे दक्षिण भारत के किसान पसंद करते हैं। इससे पहले कंपनी ने जून-जुलाई के दौरान एमओपी की पहली खेप और एक एनपीके मिश्रित पार्सल का आयात किया था।
समझा जाता है कि कंपनी कोविड महामारी के खिलाफ पर्याप्त सुरक्षा उपाय करते हुए अपना संचालन सबसे अनुकूल विधि से कर रही है। कृषि को प्रोत्साहित करने वाले अच्छे मानसून के साथ,सीजन के दौरान कंपनी किसानों की मांग को पूरा करने के लिए कदम उठा रही है।
प्रधानमंत्री कार्यालय
प्रधानमंत्री ने एप्पल के सीईओ टिम कुक से मुलाकात की
प्रधानमंत्री श्री नरेन्द्र मोदी ने आज एप्पल के सीईओ टिम कुक से मुलाकात की।
एप्पल के सीईओ टिम कुक के एक ट्वीट के जवाब में प्रधानमंत्री ने कहा;
"आपसे मिलकर खुशी हुई, @tim_cook! विविध विषयों पर विचारों का आदान-प्रदान करने और भारत में हो रहे तकनीक-संचालित परिवर्तनों को रेखांकित करने में खुशी हुई।"
प्रधानमंत्री कार्यालय
प्रधानमंत्री ने गणेश चतुर्थी पर लोगों को बधाई दी
प्रधानमंत्री श्री नरेन्द्र मोदी ने लोगों को गणेश चतुर्थी के शुभ अवसर पर शुभकामनाएं दी हैं और हर जगह खुशी और समृद्धि की कामना की है।
एक ट्वीट में, प्रधान मंत्री ने कहा,
“आप सभी को गणेश चतुर्थी की बहुत-बहुत बधाई। गणपति बाप्पा मोरया!
गणेश चतुर्थी के शुभ पर्व पर आप सबको बधाई। भगवान श्री गणेश का आशीर्वाद हमेशा हम पर बना रहे। हर तरफ खुशी और समृद्धि हो।”
रक्षा मंत्रालय
उप सेना प्रमुख ने कोविड-19 महामारी के बाद की सुरक्षा चुनौतियों पर बांग्लादेश नेशनल डिफेंस कॉलेज को संबोधित किया
(उप सेना प्रमुख लेफ्टिनेंट जनरल एस के सैनी ने 2 दिसंबर, 2020 को ‘कोविड-19 महामारी के बाद की सुरक्षा चुनौतियां’ विषय पर नेशनल डिफेंस कोर्स के प्रतिभागियों को वर्चुअल मंच के माध्यम से संबोधित किया। इससे पहले 2011 में अपने करियर के दौरान उन्होंने नेशनल डिफेंस कॉलेज, बांग्लादेश में हिस्सा लिया था। उप सेना प्रमुख का संबोधन उभरते हुए विश्व में कोरोना वायरस के प्रभाव विशेषकर इसके सैन्य और सुरक्षा चुनौतियों पर केंद्रित था। इसके अलावा उन्होंने इन चुनौतियों से निपटने के तरीके को लेकर अपने विचार रखें।
कोरोना वायरस के प्रभाव पर उप सेना प्रमुख ने कहा कि सैन्य क्षमता में धन की कमी की वजह से अधिकांश देशों की सामरिक सुरक्षा प्रभावित हुई है और परियोजनाओं के लिए निश्चित धन को आकस्मिक स्वास्थ्य जरूरतों के लिए आवंटित कर दिया गया। वि-वैश्वीकरण के चलन पर टिप्पणी करते हुए उप सेना प्रमुख ने इस बात को रेखांकित किया कि अति-राष्ट्रवाद से प्रेरित बहुत सारे देश वि-वैश्वीकरण की त्वरित प्रक्रिया का सामना कर रहे हैं। यहां तक की ये देश वस्तुओं, लोगों, सेवाओं और विचारों के संचालन के लिए सीमाओं को बंद करने की ओर अग्रसर हैं। उन्होंने आगे कहा, ‘जब कई देश वायरस पर नियंत्रण पाने के लिए संघर्ष कर रहे थे, उस वक्त कुछ देशों ने सैन्य, आर्थिक और राजनीतिक रूप से अपने प्रभाव को बढ़ाने के लिए इस अवसर का इस्तेमाल किया, जो वैश्विक समुदाय के लिए अच्छा नहीं है।’
भविष्य के युद्धों पर टिप्पणी करते हुए उन्होंने कहा, ‘भविष्य के युद्ध शून्य लागत युद्धों की ओर जा सकते हैं, जहां एक बहुत जहरीला रोगजनक उच्च-प्रौद्योगिकी शास्त्रागार की जगह ले सकता है।’ इसके अलावा उप सेना प्रमुख ने इसका भी उल्लेख किया है कि कमजोर सेनाएं एक अप्रतिबंधित युद्ध क्षेत्र में एक असीमित लाभ की तलाश में रहेंगे, वहीं मतों की लड़ाई के लिए सोशल मीडिया पसंदीदा मार्ग बना रहेगा।
उप सेना प्रमुख ने बल तत्परता, प्रशिक्षण, परिचालन सैन्य तंत्र और मानव संसाधन से संबंधित मुद्दों पर कोविड-19 के प्रभाव पर भी बात की। उन्होंने कहा कि बल प्रबंधन एक चुनौती है, जिसमें आपूर्ति कार्यक्रम में देरी की वजह से उत्पादन बंद हो जाते हैं और कार्यबल में गड़बड़ियां होती हैं।
इस पाठ्यक्रम में हिस्सा लेने वाले भविष्य के वरिष्ठ सैन्य नेतृत्व को कोविड युग के बाद की सिफारिशों के तहत उप सेना प्रमुख ने जोर देकर कहा, ‘इस क्षेत्र के सेनाओं को एक रक्षा सहयोग योजना तैयार करनी चाहिए, जिससे वे इस तरह के स्वास्थ्य आपदाओं के दौरान पहले प्रतिक्रिया देने वाले बन सकें।’ इसके अलावा उन्होंने इस तरह के खतरों की एकीकृत पहचान, नियंत्रण और प्रबंधन के लिए प्रौद्योगिकी सक्षम समाधानों का भी आह्वाहन किया। उप सेना प्रमुख ने ‘रक्षा औद्योगिक आधार को फिर से मजबूत करने के लिए निरंतरता और आधुनिकीकरण की जरूरतों को पूरा करने की आवश्यकता’ पर जोर दिया। इसके अलावा उन्होंने ‘स्वास्थ्य सुरक्षा को एक नया प्रोत्साहन देकर संरक्षण और तत्परता पर बल’ पर भी ध्यान देने के लिए कहा। उप सेना प्रमुख ने टिप्पणी की कि प्रशिक्षण में प्रौद्योगिकी का उपयोग, डिजिटल संचार का विकास और सेनाओं के बीच सर्वश्रेष्ठ अभ्यासों का साझाकरण के माध्यम से कोविड-19 से संबंधित चुनौतियों से निपटने पर ध्यान केंद्रित करना चाहिए।
उप सेना प्रमुख लेफ्टिनेंट जनरल एस के सैनी का यह संबोधन बांग्लादेश के साथ रक्षा सहयोग बढ़ाने में एक महत्वपूर्ण कदम है, जो हमारी ऐतिहासिक, सांस्कृतिक और सैन्य आत्मीयता को देखते हुए भारतीय सेना के लिए एक प्राथमिकता बनी हुई है।
एमजी/एएम/एचकेपी/डीसी
रेल मंत्रालय
राष्ट्रपति ने “राष्ट्रीय ऊर्जा संरक्षण दिवस” पर “राष्ट्रीय ऊर्जा संरक्षण पुरस्कार” प्रदान किये
भारतीय रेल को नौ राष्ट्रीय ऊर्जा संरक्षण पुरस्कार-2022 प्राप्त हुये
पुरस्कार नई दिल्ली के विज्ञान भवन में आयोजित एक समारोह में प्रदान किये गये
राष्ट्रपति श्रीमती द्रौपदी मुर्मू ने राष्ट्रीय ऊर्जा संरक्षण दिवस के अवसर पर आज  नई दिल्ली में राष्ट्रीय ऊर्जा संरक्षण पुरस्कार, राष्ट्रीय ऊर्जा दक्षता नवोन्मेष पुरस्कार और राष्ट्रीय चित्रकला प्रतियोगिता पुरस्कार प्रदान किये। इस अवसर पर भारतीय रेल को वर्ष 2022 के लिये नौ राष्ट्रीय ऊर्जा संरक्षण पुरस्कार प्राप्त हुये। इन पुरस्कारों को नई दिल्ली के विज्ञान भवन में केंद्रीय विद्युत मंत्रालय के तत्त्वावधान में ऊर्जा दक्षता ब्यूरो द्वारा आयोजित एक समारोह में प्रदान किया गया। ये पुरस्कार वर्ष 2022 के दौरान सर्वश्रेष्ठ ऊर्जा प्रबंधन के लिये घोषित किये गये थे।
रेलवे स्टेशन वर्ग में ऊर्जा संरक्षण उपाय करने के लिये दक्षिण मध्य रेलवे को प्रथम और द्वितीय पुरस्कार प्राप्त हुआ। प्रथम पुरस्कार कचेगुडा स्टेशन को दिया गया, जबकि द्वितीय पुरस्कार गुंटकल रेलवे स्टेशन को मिला। कानपुर सेंट्रल रेलवे स्टेशन , राजमुदरी रेलवे स्टेशन  और तेनाली रेलवे स्टेशन  को प्रतिभा प्रमाणपत्र प्रदान किये गये।
भवन वर्ग में उत्तर पश्चिम रेलवे की अजमेर वर्कशॉप को प्रथम पुरस्कार दिया गया। रेलवे चिकित्सालय, गुंटकल , विद्युत कर्षण प्रशिक्षण केंद्र विजयवाड़ा  और संभागीय रेलवे चिकित्सालय, प्रतापनगर  को प्रतिभा प्रमाणपत्र प्रदान किये गये।
आज प्रदान किये गये पुरस्कारों का विवरण इस प्रकार है -
- यातायात वर्ग/रेलवे स्टेशन सेक्टरः
- प्रथम पुरस्कार कचेगुडा स्टेशन ने जीता
- द्वितीय पुरस्कार गुंटकल स्टेशन ने जीता
- कानपुर सेंट्रल रेलवे स्टेशन ने प्रतिभा प्रमाणपत्र जीता
- तेनाली रेलवे स्टेशन ने प्रतिभा प्रमामपत्र जीता
- राजमुदरी रेलवे स्टेशन  ने प्रतिभा प्रमाणपत्र जीता
- भवन वर्ग/शासकीय भवन सेक्टरः
- उत्तर पश्चिम रेलवे की अजमेर वर्कशॉप ने प्रथम पुरस्कार जीता
- रेलवे चिकित्सालय/गुंटकल  ने प्रतिभा प्रमाणपत्र जीता
- विद्युत कर्षण प्रशिक्षण केंद्र , विजयवाड़ा  ने प्रतिभा प्रमाणपत्र जीता
- संभागीय रेलवे चिकित्सालय, प्रतापनगर  ने प्रतिभा प्रमाणपत्र जीता
रेलवे ऊर्जा दक्ष एलईडी प्रकाश व्यवस्था और अन्य उपायों जैसे ऊर्जा संरक्षण की विभिन्न पहलों को लगातार क्रियान्वित कर रहा है।
रक्षा मंत्रालय
भारत-मालदीव के बीच 7 से 20 अक्टूबर तक पुणे के औंध सैन्य स्टेशन में होने वाले संयुक्त अभ्यास 'एक्यूवरिन 2019' का कर्टेन रेजर
भारतीय सेना और मालदीव की नेशनल डिफेंस फोर्स 07 से 20 अक्टूबर, 2019 के बीच महाराष्ट्र के पुणे के औंध मिलिट्री स्टेशन में दसवां संयुक्त सैन्य अभ्यास एक्यूवरिन करेंगी। भारतीय सेना और मालदीव की नेशनल डिफेंस फोर्सेस साल 2009 से ही एक्यूवरिन युद्ध अभ्यास आयोजित कर रही हैं। धिवेही भाषा में एक्यूवरिन का अर्थ ‘मित्र’ होता है।
14 दिनों का यह संयुक्त अभ्यास भारत और मालदीव में एक के बाद एक आयोजित किया जाता है। इसमें संयुक्त राष्ट्र की व्यवस्था के अनुरूप एक अर्द्ध-शहरी वातावरण में उग्रवाद रोधी और आतंकवाद निरोधी अभियानों को अंजाम देने के लिए दोनों सेनाओं के बीच परस्पर सक्रियता बढ़ाने पर ध्यान केंद्रित किया जाता है।
इस अभ्यास में सर्वश्रेष्ठ प्रक्रियाओं को साझा करने और उग्रवाद रोधी तथा आतंकवाद निरोधी अभियानों को अंजाम देने के लिए एक-दूसरे को संचालन प्रक्रियाओं से परिचित कराने पर ध्यान केंद्रित किया जाएगा। पिछला अभ्यास वर्ष 2018 में मालदीव के माफिलाफुसी स्थित नार्दर्न एरिया हेडक्वार्टर में आयोजित किया गया था। भारत मालदीव के साथ बहुत करीबी जातीय, भाषाई, सांस्कृतिक, धार्मिक और वाणिज्यिक संबंध साझा करता है और एक्यूवरिन अभ्यास दोनों देशों के बीच इन संबंधों को और मजबूत बनाने में सहायता करेगा।
राष्ट्रपति सचिवालय
राष्ट्रपति ने गणेश चतुर्थी की पूर्व संध्या पर शुभकामनाएं दीं
राष्ट्रपति श्री राम नाथ कोविंद ने गणेश चतुर्थी की पूर्व संध्या पर देशवासियों को शुभकामनाएं दी हैं।
एक संदेश में राष्ट्रपति ने कहा, “गणेश चतुर्थी के पावन अवसर पर, मैं भारत और विदेश में रहने वाले सभी देशवासियों को हार्दिक बधाई और शुभकामनाएं देता हूं।
ज्ञान, समृद्धि, अच्छे भविष्य के प्रतीक भगवान गणेश के जन्म के उपलक्ष्य में मनाए जाने वाले इस त्योहार में भरपूर उत्साह व उल्लास देखने को मिलता है। इस साल गणेश चतुर्थी के अवसर पर, आइए हम सब मिलकर विघ्नहर्ता भगवान गणेश से प्रार्थना करें कि कोविड-19 महामारी के खिलाफ किए जा रहे हमारे प्रयासों को सफल बनाएं और हम सभी को सुख-शांति प्रदान करें।
आइए हम कोविड उपयुक्त व्यवहार का पालन करते हुए उत्साह और सद्भाव के वातावरण में इस त्योहार को मनाते हैं।”
राष्ट्रपति के संदेश को हिंदी में देखने के लिए यहां क्लिक करें-
सूक्ष्म, लघु एवं मध्यम उद्यम मंत्रालय
सीओईके 11 सितम्बर 2022 को निफ्ट गांधीनगर में एक प्रदर्शनी और एक फैशन शो 'अहेली खादी' आयोजित करेगा
फैशन के लिए खादी
देश के लिए खादी
परिवर्तन के लिए खादी
प्रधानमंत्री श्री नरेन्द्र मोदी का खादी को एक फैशन फैब्रिक के रूप में स्थापित करने का आह्वान खादी उत्कृष्टता केन्द्र  का मुख्य उद्देश्य रहा है। प्रधानमंत्री का सभी के लिए, विशेष रूप से हमारे समाज के प्रकाश स्तम्भ – युवाओं के लिए खादी को बढ़ावा देने का निरंतर प्रयास रहा है।
युवाओं और वैश्विक बाजार तक पहुंचने के इरादे से, राष्ट्रीय फैशन प्रौद्योगिकी संस्थान के सहयोग से खादी और ग्रामोद्योग आयोग  को सहयोग करने के लिए एमएसएमई मंत्रालय ने खादी उत्कृष्टता केन्द्र  की कल्पना की। दिल्ली में केन्द्रीकृत माल गोदाम के रूप में और बेंगलुरु, गांधीनगर, कोलकाता और शिलांग में स्पोक मॉडल के रूप में स्थापित किया गया।
सीओईके रविवार, 11 सितंबर 2022 को शाम 6:00 बजे टाना रीरी ऑडिटोरियम, निफ्ट गांधीनगर में एक प्रदर्शनी और फैशन शो 'अहेली खादी' प्रस्तुत कर रहा है।
शो में मुख्य अतिथि के रूप में केवीआईसी के अध्यक्ष श्री मनोज गोयल की उपस्थित रहेंगे। शो में केवीआईसी के अधिकारी, शिक्षाविद, डिजाइनर, उद्योग के सदस्य और छात्र शामिल होंगे।
अहेली का अर्थ है शुद्ध। यह वास्तविक खादी प्रदान करने के लिए सीओईके की खोज से उत्पन्न हुआ है, जिसे पैन जनरेशनल उपभोक्ता के लिए डिजाइन करने के उद्देश्य से सीधे खादी संस्थानों से मंगाया गया है। सीओईके डिजाइनरों ने एथनिक, फ्यूजन, वेस्टर्न और कैजुअल लुक से लेकर परिधान और साड़ियों के छह अलग-अलग संग्रह तैयार किए हैं। उत्तम खादी में हाथ की कढ़ाई, सिलाई की डिटेलिंग और हैंड ब्लॉक प्रिंटिंग का उपयोग करते हुए सुधार किया गया है।
खादी को वैश्विक स्तर पर स्थान दिलाने के लिए भारतीय शिल्प के संयोजन के साथ होम लिनन संग्रह को विभिन्न वज़न वाले और यार्न के खादी कपड़ों के साथ डिज़ाइन किया गया है। इन उत्पादों में कुशन कवर, रनर और टेबल लिनन शामिल हैं।
सीओईके का उद्देश्य खादी को जोड़े जा सकने वाले, उच्च डिज़ाइन स्तर पर बढ़ावा देना, घर और परिधान के क्षेत्र में प्राकृतिक तरीके से गैर-सड़नशील उत्पाद का स्थान लेने के लिए पर्यावरण की दृष्टि से टिकाऊ कपड़े के रूप में खादी के उपयोग को प्रोत्साहित करना है।
संघ लोक सेवा आयोग
सिविल सेवा  परीक्षा, 2020का परिणाम, उन उम्मीदवारों के लिए जिन्होंने भारतीय वन सेवा  परीक्षा, 2020में प्रवेश के लिए अर्हता प्राप्त की है
दिनांक 04 जून, 2020को आयोजित सिविल सेवा  परीक्षा, 2020के माध्यम से लिए गए स्क्रिनिंग टेस्ट के आधार पर, निम्नलिखित अनुक्रमांक वाले उम्मीदवारों ने भारतीय वन सेवा  परीक्षा, 2020में प्रवेश के लिए अर्हता प्राप्त कर ली है।
इन उम्मीदवारों की उम्मीदवारी अनंतिम है। परीक्षा की नियमावली के अनुसार, इन सभी उम्मीदवारों को भारतीय वन सेवा  परीक्षा, 2020के लिएविस्तृत आवेदन प्रपत्र  में पुन: आवेदन करना है, जो संघ लोक सेवा आयोग की वेबसाइट https://upsconline.nic.in पर उपलब्ध होगा। सभी अर्हक उम्मीदवारों को सलाह दी जाती है कि वे 28 फरवरी,2020, शनिवार से 7 मार्च 2020 को आयोजित होने वाली भारतीय वन सेवा  परीक्षा, 2020में प्रवेश हेतु डीएएफ-I भा.व.से. को भरकर ऑनलाइन जमा कर दें। डीएएफ-I, आयोग की वेबसाइट पर सोमवार दिनांक16नवंबर,2020से शुक्रवार 27नवंबर,2020को सांय 06.00 बजे तक उपलब्ध रहेगा। महत्वपूर्ण अनुदेश  भी वेबसाइट पर उपलब्ध रहेंगे। अर्हक उम्मीदवारों को ऑनलाइन विस्तृत आवेदन प्रपत्र - I भरने से पहले, वेबसाइट के संगत पृष्ठ पर अपने को पंजीकृत करना होगा। अर्हक उम्मीदवारों को दिनांक 12.02.2020के पर्यावरण, वन एवं जलवायु परिवर्तन मंत्रालय से संबंधित भारत के राजपत्र  में प्रकाशित भारतीय वन सेवा परीक्षा, 2020की नियमावली का अवलोकन करने का भी परामर्श दिया जाता है।
उम्मीदवार यह नोट करें कि आवेदन पत्र जमा करने मात्र से ही उन्हें भारतीय वन सेवा  परीक्षामें प्रवेश के लिए स्वत: अधिकार नहीं मिल जाता। परीक्षा प्रारंभ होने से 3-4 सप्ताह पहले पात्र उम्मीदवारों के लिए प्रधान परीक्षा का समय-सारणी सहित ई-प्रवेश पत्र आयोग की वेबसाइट पर अपलोड कर दिए जाएंगे। डीएएफ जमा करने के बाद डाक पते या ई-मेल पता या मोबाइल नम्बर में हुए परिवर्तन, यदि कोई हो, के बारे में आयोग को तुरन्त सूचित करें।
उम्मीदवारों को यह भी सूचित किया जाता है कि सिविल सेवा  परीक्षा,2020के माध्यम से किए गए स्क्रिनिंग टेस्ट के अंक, कट-ऑफ अंक और उत्तर कुंजी, भारतीय वन सेवा परीक्षा, 2020की समस्त प्रक्रिया के पूरा होने अर्थात् भारतीय वन सेवा परीक्षा, 2020का अंतिम परिणाम घोषित किए जाने के बाद ही आयोग की वेबसाइट https://upsconline.nic.inपर अपलोड किए जाएंगे।
संघ लोक सेवा आयोग का एक सुविधा केन्द्र है, जो आयोग परिसर में परीक्षा हॉल भवन के पास स्थित है। उम्मीदवार, उपर्युक्त परीक्षा के अपने परिणाम के बारे में कोई भी जानकारी/स्पष्टीकरण आयोग के उक्त सुविधा केन्द्र से, व्यक्तिगत रूप से अथवा दूरभाष संख्या 011-23385271, 011-23098543 या 011-23381125 पर सभी कार्य दिवसों में प्रात: 10.00 बजे से सायं 5.00 बजे के बीच प्राप्त कर सकते हैं। उम्मीदवार, संघ लोक सेवा आयोग की वेबसाइट https://upsconline.nic.inसे भी अपने परिणाम से संबंधित सूचना प्राप्त कर सकते हैं।
परिणामों के लिए यहां क्लिक करें:
<><><><><>
SNC
(Visitor Counter : 216
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.4 करोड़ टीके लगाए जा चुके हैं
बीते चौबीस घंटों में 2,11,833 टीके लगाए गए
भारत में सक्रिय मरीजों की संख्या 1,842 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.81 प्रतिशत है
बीते चौबीस घंटों में 108 लोग स्वस्थ हुए,अब तक स्वस्थ हुए कुल लोगों की संख्या 4,41,50,057 है
पिछले 24 घंटों में 109 नए मामले सामने आए
दैनिक सक्रिय मामलों की दर 0.07 प्रतिशत है
साप्ताहिक सक्रिय मामलों की दर 0.08 प्रतिशत है
अब तक 91.53 करोड़ जांच की जा चुकी हैं,बीते चौबीस घंटों में 1,48,464
जांच की गई
रक्षा मंत्रालय
पश्चिम बंगाल में यास चक्रवात के बाद भारतीय नौसेना का राहत अभियान जारी
आईएनएस नेताजी सुभाष में राहत नियंत्रण केंद्र ने पश्चिम बंगाल राज्य आपातकालीन कार्यवाही केंद्र  समेत स्थानीय प्रशासन के समन्वय से अपने राहत और बचाव कार्यों को दिनांक 26 मई 2021 को यास चक्रवात के तट से टकराने के बाद जलभराव का सामना कर रहे निचले तटीय क्षेत्रों दीघा और फ्रेजरगंज में केंद्रित कर दिया है। भारतीय नौसेना की सात टीमें जिनमें दो गोताखोरी और पांच बाढ़ राहत दल  शामिल हैं, राहत कार्यों में सबसे आगे रहे हैं। फ्रेज़ रगंज की टीम को भारी बारिश और ख़राब मौसम के बावजूद राहत एवं बचाव कार्य के लिए करीब 30 किमी दूर नारायणपुर गांव में दिनांक 27 मई को तैनात किया गया था। इस दल को डूबने वाली नाव की सूचना मिलने पर बचे हुए लोगों की तलाश के लिए भी काम पर लगाया गया था, जिन्हें बाद में तीन विस्थापित नौवहन प्लवसंकेतक पाया गया। दीघा में तैनात टीम ने दीघा के आसपास के गांवों जैसे खडालगोबरा, अलंकरपुर इत्यादि गांवों में कार्य किया और सड़क को साफ करने का अभियान चलाया तथा कुछ ज़रूरतमंद लोगों को सहायता का वितरण किया।
वित्त मंत्रालय
'5.09 प्रतिशत सरकारी स्टॉक 2022' की बिक्री  के लिए नीलामी, '5.77 प्रतिशत सरकारी स्टॉक 2030' की बिक्री  के लिए नीलामी, 'भारत सरकार के फ्लोटिंग रेट बॉन्ड 2033' की बिक्री  के लिए नीलामी, और '7.19 प्रतिशत सरकारी स्टॉक 2060' की बिक्री  के लिए नीलामी
भारत सरकार ने  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए '5.09 प्रतिशत सरकारी स्टॉक, 2022’  मूल्य आधारित नीलामी के जरिए 18,000 करोड़ रुपये  की अधिसूचित राशि के लिए '5.77 प्रतिशत सरकारी स्टॉक, 2030’,  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बांड, 2033’  मूल्य आधारित नीलामी के जरिए 5,000 करोड़ रुपये  की अधिसूचित राशि के लिए '7.19 प्रतिशत सरकारी स्टॉक, 2060’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 2000 करोड़ रुपये तक के अतिरिक्त अभिदान को बनाए रखने का विकल्प होगा। ये नीलामियां विविध मूल्य विधि का उपयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा 14अगस्त, 2020  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 14 अगस्त, 2020 को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 14 अगस्त, 2020  को की जाएगी और सफल बोलीदाताओें द्वारा भुगतान 17 अगस्त, 2020  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई /2018-19/25, दिनांक 24 जुलाई 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
प्रधानमंत्री कार्यालय
प्रधानमंत्री की यूक्रेन के राष्ट्रपति से टेलीफोन पर वार्ता
(प्रधानमंत्री नरेन्द्र मोदी ने आज यूक्रेन के राष्ट्रपति महामहिम श्री वोलोदीमीर जेलेंस्की से टेलीफोन पर बातचीत की।
प्रधानमंत्री ने राष्ट्रपति जेलेंस्की को यूक्रेन के राष्ट्रपति चुनाव में उनकी जीत के लिए बधाई दी और हाल ही में संपन्न हुए संसदीय चुनावों में उनकी ‘सर्वेंट ऑफ द पीपुल पार्टी’ की जीत के लिए भी मुबारकबाद दी।
राष्ट्रपति जेलेंस्की ने भी व्यापक जनादेश के साथ दूसरे कार्यकाल के लिए पद्भार संभालने पर प्रधानमंत्री को बधाई दी।
भारत और यूक्रेन के बीच मैत्रीपूर्ण और सौहार्दपूर्ण रिश्तों का जिक्र करते हुए प्रधानमंत्री ने द्विपक्षीय व्यापार संबंधों में हो रही प्रगति पर संतोष जताया। उन्होंने यूक्रेन के साथ कई दूसरे क्षेत्रों में लंबे आपसी सहयोग को रेखांकित किया और जोर देकर कहा कि यूक्रेन के विभिन्न विश्वविद्यालयों में बड़ी संख्या में भारतीय छात्रों को मौजूदगी से दोनों देशों के लोगों का संपर्क और मजबूत होगा। प्रधानमंत्री ने पिछले वर्ष कीव से दिल्ली के बीच शुरु हुए सीधे हवाई संपर्क से दोनों देशों के बीच संबंधों और पर्यटन में आई तेजी का भी जिक्र किया।
दोनों नेताओं ने पारस्परिक लाभ के द्विपक्षीय संबंधों को और मजबूत करने के लिए मिलकर काम करने को तैयार रहने की प्रतिबद्धता दोहराई।
वित्त मंत्रालय
जुलाई-सितंबर 2022 की अवधि के लिए सार्वजनिक ऋण प्रबंधन की तिमाही रिपोर्ट
वित्त मंत्रालय के आर्थिक कार्य विभाग के बजट प्रभाग ने जुलाई-सितंबर 2022 की अवधि के लिए सार्वजनिक ऋण प्रबंधन की तिमाही रिपोर्ट प्रकाशित की है। अप्रैल-जून  2010-11 से, बजट प्रभाग का सार्वजनिक ऋण प्रबंधन प्रकोष्ठ  ऋण प्रबंधन पर नियमित रूप से एक त्रैमासिक रिपोर्ट प्रकाशित करता रहा है। वर्तमान रिपोर्ट तिमाही जुलाई-सितंबर  से संबंधित है।
वित्तीय वर्ष 23 की दूसरी तिमाही के दौरान, केन्द्र सरकार ने उधार कैलेंडर में 4,22,000 करोड़ रुपये की अधिसूचित राशि की तुलना में दिनांकित प्रतिभूतियों के माध्यम से 4,06,000 करोड़ रुपये की राशि जुटाई, जबकि पुनर्भुगतान 92,371.15 करोड़ रुपये का रहा। वित्तीय वर्ष 2023 की पहली तिमाही में रहा प्राथमिक निर्गमों की भारित औसत प्रतिफल 7.23 प्रतिशत से बढ़कर वित्त वर्ष 2023 की दूसरी तिमाही में 7.33 प्रतिशत हो गया। वित्तीय वर्ष 2023 की पहली तिमाही में रही दिनांकित प्रतिभूतियों के नए निर्गम की भारित औसत परिपक्वता 15.69 साल की तुलना में वित्तीय वर्ष 2023 की दूसरी तिमाही में घटकर 15.62 साल की हो गई। जुलाई-सितंबर 2022 के दौरान केन्द्र सरकार ने कैश मैनेजमेंट बिल के जरिए कोई राशि नहीं जुटाई। भारतीय रिजर्व बैंक ने इस तिमाही के दौरान सरकारी प्रतिभूतियों के लिए खुला बाजार गतिविधि संचालित नहीं की। इस तिमाही के दौरान सीमांत स्थायी सुविधा और विशेष तरलता सुविधा सहित चलनिधि समायोजन सुविधा  के तहत भारतीय रिजर्व बैंक द्वारा शुद्ध दैनिक औसत तरलता अवशोषण 1,28,323.37 करोड़ रूपए का था।
अनंतिम आंकड़ों के अनुसार, सरकार की कुल सकल देनदारियां  जून 2022 के अंत में 1,45,72,956 करोड़ रुपये से बढ़कर सितंबर 2022 के अंत में 1,47,19,572.2 करोड़ रुपये हो गई। इसने वित्तीय 23 की दूसरी तिमाही में 1.0 प्रतिशत की तिमाही-दर-तिमाही वृद्धि का प्रतिनिधित्व किया। सार्वजनिक ऋण सितंबर 2022 के अंत में कुल सकल देनदारियों का 89.1 प्रतिशत था, जो जून 2022 के अंत में 88.3 प्रतिशत था। बकाया दिनांकित प्रतिभूतियों के लगभग 29.6 प्रतिशत हिस्से की अवशिष्ट परिपक्वता अवधि पांच वर्ष से कम थी।
निकट अवधि की मुद्रास्फीति और तरलता संबंधी चिंताओं के कारण द्वितीयक बाजार में सरकारी प्रतिभूतियों पर प्रतिफल अल्पावधि में सख्त हो गया, हालांकि वित्तीय वर्ष 2023 की दूसरी तिमाही के दौरान लंबी अवधि की प्रतिभूतियों के लिए प्रतिफल में नरमी देखी गई। एमपीसी ने मोटे तौर पर मुद्रास्फीति को नियंत्रित करने के इरादे से वित्तीय वर्ष 2023 की दूसरी तिमाही के दौरान नीतिगत रेपो दर को 100 बीपीएस यानी 4.90 प्रतिशत से बढ़ाकर 5.90 प्रतिशत करने का फैसला किया।
द्वितीयक बाजार में, मुख्य रूप से 10 वर्ष की बेंचमार्क प्रतिभूति में अधिक व्यापार के कारण इस तिमाही के दौरान व्यापारिक गतिविधियां 7-10 वर्ष की परिपक्वता बकेट में केन्द्रित रहीं। निजी क्षेत्र के बैंक इस तिमाही के दौरान द्वितीयक बाजार में प्रमुख व्यापारिक खंड के रूप में उभरे। शुद्ध आधार पर, विदेशी बैंक और प्राथमिक डीलर शुद्ध विक्रेता थे जबकि सार्वजनिक क्षेत्र के बैंक, सहकारी बैंक, वित्तीय संस्थाएं, बीमा कंपनियां, म्युचुअल फंड, निजी क्षेत्र के बैंक और 'अन्य' द्वितीयक बाजार में शुद्ध खरीदार थे। केन्द्र सरकार की प्रतिभूतियों का स्वामित्व पैटर्न यह इंगित करता है कि वाणिज्यिक बैंकों की हिस्सेदारी सितंबर 2022 के अंत में 38.3 प्रतिशत थी, जबकि जून 2022 के अंत में यह 38.04 प्रतिशत थी।
पूरी रिपोर्ट यहां देखें: Quarterly Report on Public Debt Management for July-September 2022